Ostsin laupäeval ajakirja Psychology Today viimase numbri ja avastasin, et tegemist on suurepärase väljaandega, mida ma nüüd regulaarselt soetama hakkan. Tõenäoliselt tellin selle postkasti.  Vähemalt antud number on äärmiselt asjalik ja huvitav ning kui sa tahad mõista, miks sa ise ning sind ümbritsevad inimesed käituvad selliselt, nagu nad käituvad, ehk siis mõista senisest paremini maailma, milles me elame, siis soovitan enesele tellida Psychology Today ning hoida Kroonikad ja Justid (ning paraku ka mitmed kohalikud terviseajakirjad) enesest võimalikult kaugel eemal.  Ma hoian end üldiselt terviseuudistega üsna aktiivselt kursis, ent isegi minu jaoks oli ajakirja lehekülgedel üllatavalt palju ohhoo-momente. Mis on seda  tüüpi ajakirja puhul väga hea näitaja.